*הודעה לתקשורת****:***

**פאולה פוקה - כוכבת העל תגיע למרות הכול להופעה בישראל**

לאחר שהופעתה שנקבעה ל-17 בפברואר נדחתה עקב אבל משפחתי תגיע הזמרת להופעה ראשונה בישראל ב-31 במאי – כרטיסים שנרכשו למועד הראשוני יכובדו

**בשורה לאוהבי המוסיקה היוונית: הזמרת היפהפייה פאולה פוקה (Paola Foka), בת ה-33, עם ההופעה הלוהטת ביותר במוסיקה היוונית העכשווית, תגיע לישראל להופעה אחת בתל אביב בהאנגר 11 נמל תל אביב בתאריך 31 במאי (יום שלישי).**

מועד חדש זה נקבע לאחר שהזמרת נאלצה לדחות הופעה שהייתה אמורה להתקיים בארץ בחודש פברואר בשל פטירתו הפתאומית של אביה, אך לא ויתרה על הגעתה ארצה וכאמור תגיע להופעה חד פעמית ומיוחדת בפני קהל מעריציה הגדול מישראל.

**פאולה נחשבת ביוון ל"תופעה" יוצאת דופן עם השואו המדהים שלה (בנוסח ביונסה) המשלב את המוסיקה היוונית המסורתית עם המקצבים הלוהטים העכשוויים.**

הפופולריות של פאולה פוקה ביוון הביאה לשיתוף פעולה במשך השנים עם גדולי הזמרים היווניים: סטאמטיס גונידיס, סוטיס וולניס, חריסטוס דנטיס, פגי זינה, מאזונאקיס, יאניס וארדיס, קראס פאנטלידיס ועוד.

**רבים משיריה של פאולה תורגמו לעברית ומבוצעים ע"י זמרים כדודו אהרון ("לא יכול בלעדייך"), מושיק עפיה ("מלכה של השכונה"), ומכוכב נולד הזמרות: נאסרין ("אל תלך") ואור אדי ("אגו").**

פאולה פוקה נולדה בשנת 1982 בעיר סלוניקי וגדלה בחדיקיקי. היא החלה לשיר בגיל 14. בגיל 17 נישאה וילדה בת, פאולה החלה להופיע בגיל 19 במועדון לילה ידוע. בשנת 2005 הוציאה את אלבומה הראשון "שקט" ועברה לאתונה, באתונה החלה את שיתוף הפעולה שלה עם הזמר הידוע סטאמטיס גונידיס. ב-2007 יצא דואט שלה עם זמר מפורסם נוסף סוטיס וולאניס ("סבא וסבתא") ואיתו עבדה תקופה מסוימת. בשנת 2012 זכתה באלבום זהב "להיות אחד איתי" עם השירים "להיות אחד איתי", "תקלה", "להיות שקט". האלבום עם הלהיט הגדול "אחרי חצות" יצא ב-2013.

השנים 2014-2015 היטיבו עם הקריירה של הזמרת האנרגטית בעלת השואו המלהיב ובחירת השירים המצוינת כגון: "יש לי חיים" ו"לא יכול בלעדייך". במקביל מרבה פאולה להופיע ברחבי יוון ובחו"ל, לרבות 3 פעמים בשבוע ב"תיאטרו מיוסיק" - אחד ממועדון הלילה המפורסמים באתונה באתונה בו היא שותפה זו השנה הרביעית.

**מפיקים בישראל: Greek- all stars.**

כרטיסים במחיר 250-450 ש"ח להשיג:Greek- all stars.com טל': 054-4374726

או טל': 050-4755555 / "איוונטים": 9066\* [www.eventim.com.il](http://www.eventim.com.il) (כרטיסים שנמכרו למופע שהיה אמור להתקיים בפברואר יכובדו, נותרו מספר כרטיסים למכירה).

**פרטים-יחסי ציבור:**

מריאל סימון: טל': 054-7596358 מייל: [mariel.simon@gmail.com](mailto:mariel.simon@gmail.com) ‏

אביבה שורץ: טל': 052-3244769 מייל: [aviva@avivapr.co.il](mailto:aviva@avivapr.co.il)